Postquam culpa primi parentis a paradisi gaudiis humanum genus exitiatus, in hujus miserabilis secli cecitate dijectus, tenebris ignorantie circumdatus, nichil aliud poterat scire, nisi semper temporalibus rebus inherere et temporalia sectare, donec miseratio divina, carnem nostre mortalitatis induens, per incarnationis sue misterium mundo visibilis apparuit, cujus dona gratiarum cum multiplicia maneant, ad humane vite exempla; tamen illa specialiter vigent que sua gratuita misericordia tribuit mortalibus, videlicet ut unusquisque fidelium, de bonis sibi concessis, valeat perpetuum acquirere regnum sibi. Igitur, in nomine Dei omnipotentis, notum sit omnibus hominibus tam presentibus quam et futuris, quod ego Eldradus et frater meus Warinus, per omnia memores preceptorum divinorum, per consilium omnium amicorum seu parentum nostrorum, donamus Domino et pretioso martiri Marcello cum omnibus sanctis, et ad locum Hubiliacum, in quo Domnus et reverentissimus Odilo abbas magis prodesse quam preesse videtur, quemdam mansum qui est situs in episcopatu Cabilonense, in loco Oratorio, cum omnibus ad se pertinentibus, scilicet terris, silvis, cum omnibus cursibus, aquis, pratis, pascuis et partum de uvanos exitibus et regressibus quesitum et ad inquirendum, totum ad integrum, ut ab hodierno die ac deinceps faciant ex his quicquid facere voluerint rectores ipsius loci, tenendi, vendendi, donandi, scamiandi. Hec omnia dedimus et nostri parentes ante nos dederunt, sed nos temerarie ipsam donationem distulimus et culpabiles nos reddimus coram Deo et sanctis ejus, nam rectores ipsius loci omnes parentes nostros pro hac donatione sepulture tradiderunt. Si quis autem hanc donationem calumpniare voluerit, omnibus maledictionibus novi et veteris testamenti subjaceat, et deinceps hactenus permaneat hec firma et stabilius consistet, cum stipulatione subnixa. Terminatur autem ipsud mansum ex utraque parte via publica, et de una parte terra Duranni de Gluniaco, et de alia terra Arleii de Oratorio. Hanc donationem confirmamus et corroboramus et corroboranda tradidimus. S. Eldradi. S. Richerii filii sui. S. Warini. S. Ansiis. S. Arlei. S. Leutbaldi. S. Hugonis. S. Amedei. Scripta est autem hec cedula per manus Gislardi cancellarii Sancti Marcelli, regante Domino Heinrico priore, anno ab incarnatione Domini nostri Jhesu Christi millesimo XLIII°, regnante Heinrico rege, apud nos autem in perpertuum Domino nostro Jhesu Christo.